ມີການໂຈມຕີ ດ້ວຍຣະເບີດສະລະຊີບຢ່າງແຮງ ທີ່ນະຄອນຫຼວງ ອັຟການິສຖານ
ຂ່າວສຳຄັນອື່ນໆ: ທ່ານໂອບາມາ ຈະປຶກສາຫາຣື ນະໂຍບາຍອັຟການິສຖານ ກັບທ່ານໄບເດິນ ແລະທ່ານນາງ ຮິລລາຣີ ຄລິນຕັນ; ການເຕືອນພັຍ ສຸນາມິ ໄດ້ຍົກເລີກ ໃນເຂດ
ເຈົ້າໜ້າທີ່ ອັຟການິສຖານ ກ່າວວ່າ ການໂຈມຕີ ດ້ວຍຣົດຣະເບີດສະລະ ຊີບໃກ້ສະຖານທູດອິນເດັຽ ໃນນະຄອນຫຼວງ ກາບູລເຮັດໃຫ້ມີຜູ້ເສັຽຊີວິດຢ່າງນ້ອຍ 13ຄົນ ແລະໄດ້ຮັບບາດເຈັບ ອີກຫລາຍກວ່າ 80 ຄົນ ກະຊວງພາຍໃນ ອັຟການິສຖານກ່າວວ່າການ ໂຈມຕີທີ່ວ່ານີ້ ເຮັດໃຫ້ຕຳຣວດຄົນນຶ່ງແລະພົລ ເຮືອນ 11 ຄົນ ຢູ່ໃນເສັ້ນທາງລະຫວ່າງກອງ ບັນຊາການຕຳຣວດ ແລະສະຖານທູດອິນເດັຽ ເສັຽຊີວິດ ເຈົ້າໜ້າທີ່ກະຊວງພາຍໃນ ໃຫ້ການ ຢືນຢັນວ່າ ມີຢ່າງນ້ອຍ 1 ຄົນ ໄດ້ເສັຽຊີວິດຕື່ມຍ້ອນທົນຕໍ່ຜິດບາດແຜບໍ່ໄດ້ ໃນລະຫວ່າງ ທີ່ເກີດເຫດຣະເບີດ ພວກທີີ່ເຫັນເຫດການກ່າວວ່າ ເຫດຣະເບີດ ໄດ້ເຮັດໃຫ້ປະຕູປ້ອງຢ້ຽມ ຂອງຮ້ານຂາຍເຄື່ອງແຕກ ຊາກຫັກພັງຖືກຖິ້ມຊະຊາຍຢັ່ງຢາຍ ຢູ່ຕາມຖນົນຫົນທາງ ແລະອາກາດ ເຕັມໄປດ້ວຍຄວັນໄຟ ພວກຫົວຮຸນແຮງ ທາລີບານ ໄດ້ອ້າງເອົາ ຄວາມຮັບຜິດຊອບ ໃນການໂຈມຕີ ທີ່ວ່ານີ້ ຣັຖມຸນຕຣີ ການຕ່າງປະເທດອິນເດັຽ ທ່ານນາງ NIRUPAMA RAO ກ່າວວ່າ ການໂຈມຕີແມ່ນຈະແຈ້ງ ແນໃສ່ສະຖານທູດ ຂອງອິນເດັຽ ຍ້ອນວ່າຜູ້ໂຈມຕີ ໄດ້ຂັບຣົດເຂົ້າຕຳກຳແພງດ້ານນອກ ຂອງສະຖານທູດ ຂະນະດຽວກັນ ປະທານາທິບໍດີ ສະຫະຣັດ ທ່ານ BARACK OBAMAຈະພົບປະ ກັບຮອງປະທານາທິບໍດີ JOSEPH BIDEN ແລະຣັຖມຸນຕຣີ ການຕ່າງ ປະເທດHILLARY CLINTON ທີ່ທຳນຽບຂາວ ໃນວັນພະຫັດມື້ນີ້ ເພື່ອປຶກສາຫາຣືກ່ຽວກັບການ ທົບທວນເບິ່ງ ຍຸທສາດຂອງສະຫະຣັດ ໃນອັຟກາ ນິສຖານ ທີ່ກຳລັງດຳເນີນຢູ່ໃນເວລານີ້ ທ່ານ OBAMA ໄດ້ພົບປະ ກັບເຈົ້າໜ້າທີ່ ອະວຸໂສທາງດ້ານທະຫານ ແລະທີ່ປຶກສາ ດ້ານການເມືອງ ໃນມື້ວານນີ້ ເນື່ອງໃນໂອກາດວັນຄົບຮອບ 8 ປີ ໃນການເຮັດສົງຄາມ ພາຍໃຕ້ການນຳພາຂອງສະ ຫະຣັດໃນອັຟການິສຖານຊຶ່ງເປັນເຫດການລ່າສຸດ ໃນການພົບປະ ທີ່ມີມາເປັນລຳດັບ ທີ່ແນໃສ່ເພື່ອ ຮ່າງຍຸທສາດໃໝ່ ກ່ຽວກັບ ການປະຕິບັດງານ ການພົບປະ ໃນມື້ວານນີ້ ໄດ້ແນໃສ່ບົດບາດຂອງປາກິສຖານ ທີ່ເປັນເພື່ອນບ້ານ ຊຶ່ງອາດ ຈະມີຢູ່ໃນຍຸທສາດໃໝ່ ໂຄສົກຂອງ ທຳນຽບຂາວ ທ່ານ ROBERT GIBBS ກ່າວວ່າ ຣັຖບານສະຫະຣັດ ເຊື່ອວ່າປາກິສຖານ ກຳລັງເພີ້ມ ການດຳເນີນ ຄວາມພະຍາຍາມ ເພື່ອຮັບມື ກັບພວກຫົວຮຸນແຮງຈັດ ແຜ່ນດິນໄຫວຂນາດແຮງ 3 ຄັ້ງ ໄດ້ສ້າງຄວາມຕື່ນຕົກໃຈໃຫ້ແກ່ປະຊາຊົນ ໃນເຂດມະຫາສະມຸດ ປາຊີຟິກຕອນໃຕ້ໃນວັນ ພະຫັດມື້ນີ້ໂດຍໄດ້ເຮັດໃຫ້ປະຊາຊົນ ພາກັນ ແລ່ນຂຶ້ນໄປຢູ່ບ່ອນສູງ ຂະນະທີ່ມີຄວາມຢ້ານ ກົວວ່າ ຈະເກີດຟອງຍັກ ສຸນາມິຄັ້ງທີ 2 ພາຍ ໃນໄລຍະເວລາບໍ່ຮອດນຶ່ງສັບປະດາ ອົງການ ສຳຣວດທໍຣະນີວິທຍາ ຂອງສະຫະຣັດ ກ່າວວ່າແຜ່ນດິນໄຫວຄັ້ງທຳອິດ ໃນຕອນເຊົ້າມື້ນີ້ ແທກ ໄດ້ 7 8 ຣິກເຕີ້ ແລະເກີດຂຶ້ນປະມານ 300 ຫຼັກກິໂລແມັດ ຫ່າງຈາກເກາະ VANUATU ໄປທາງຕາເວັນຕົກ ສຽງເໜືອ ສ່ວນແຜ່ນດິນ ໄຫວອີກ 2 ຄັ້ງ ຊຶ່ງມີຄວາມແຮງ ກາຍ 7 ຣິກເຕີ້ນັ້ນກໍໄດ້ເກີດຂຶ້ນ ໃນບໍຣິເວນ ດຽວກັນ ພາຍໃນໄລຍະ 1 ຊົ່ວໂມງກວ່າໆ ຕໍ່ມາ ສູນກາງເຕືອນພັຍ ສຸນາມິ ໃນເຂດມະຫາສະມຸດ ປາຊີຟິກ ໄດ້ອອກຄຳເຕືອນຕໍ່ເຂດພາກຕາເວັນຕົກສຽງໃຕ້ ຂອງມະຫາສະມຸດ ປາຊີຟິກ ທັງໝົດ ຮວມທັງເກາະ ຕາກອາກາດຂອງອອສເຕຣເລັຽ, ນິວຊີແລນ ແລະອິນໂດເນເຊັຽ ແຕ່ການເຕືອນພັຍ ທີ່ວ່ານີ້ໄດ້ຖືກຍົກເລີກ ໃນເວລາຕໍ່ມາ ຫຼັງຈາກມີຟອງນ້ອຍໆ ໄດ້ພັດ ໄປເຖິງໝູ່ເກາະເຫລົ່ານີ້ ແລະປາກົດວ່າ ບໍ່ໄດ້ສ້າງ ຄວາມເສັຽຫາຍ ແຕ່ປະການໃດ ເຈົ້າໜ້າທີ່ຍີ່ປຸ່ນ ກ່າວວ່າ ມີ 2 ຄົນ ໄດ້ຮັບການຢືນຢັນວ່າ ເສັຽຊີວິດຫຼັງຈາກລົມ ພາຍຸໄຕ້ຝຸ່ນ ຂນາດແຮງ ໄດ້ພັດເຂົ້າປະທະ ເກາະ ທີ່ໃຫຍ່ທີ່ສຸດຂອງຍີ່ປຸ່ນ ໄຕ້ຝຸ່ນ MELOR ໄດ້ພັດ ເຂົ້າຖລົ່ມ ເກາະ HONSHU ໃນວັນພະຫັດມື້ນີ້ດ້ວຍລົມທີ່ມີຄວາມແຮງເຖິງ 198 ຫຼັກກິໂລແມັດ ຕໍ່ຊົ່ວໂມງ ພາຍຸຫົວນີ້ໄດ້ເຮັດໃຫ້ ຕົ້ນໄມ້ກົ່ນ ຫລັງຄາເຮືອນຊານ ແລະຕຶກອາຄານຕ່າງໆເປີດ ລາຍງານຂ່າວໂທຣະພາບແຈ້ງວ່າ ຣົດທີ່ຈອດໄວ້ ຢູ່ຕາມແຄມຖນົນຫົນທາງ ຫຼາຍໆສາຍ ໄດ້ຖືກນ້ຳຖ້ວມ ໄຕ້ຝຸ່ນ MELOR ເຮັດໃຫ້ຫຼາຍໆ ພັນຫລັງຄາເຮືອນ ໃນຍີ່ປຸ່ນ ບໍ່ມີໄຟຟ້າໃຊ້ແລະໄດ້ບັງຄັບໃຫ້ ອີກຫລາຍພັນຄົນ ຕ້ອງໄດ້ເຂົ້າພັກ ທີ່ສູນກາງຫລົບພັຍ ຜູ້ໂດຍສານ ການບໍຣິການ ທາງຣົດໄຟ ແລະຖ້ຽວບິນ ພາຍໃນປະເທດ ໄດ້ມີການຊັກຊ້າຫລືບໍ່ກໍຖືກຍົກເລີກ ໃນວັນພະຫັດມື້ນີ້ ຍ້ອນລົມພາຍຸດັ່ງກ່າວ ສານແຫ່ງນຶ່ງຂອງອິນໂດເນ ເຊັຽ ເລີ້ມດຳເນີນຄະດີອະດີດເຈົ້າໜ້າທີ່ອະວຸໂສ ຝ່າຍຕໍ່ຕ້ານສໍ້ຣາດບັງຫຼວງຂອງປະເທດ ທີ່ຖືກ ກ່າວຫາວ່າໄດ້ຄາຕກັມ ຫົວໜ້າບໍຣິສັດຣັດວິສາ ຫະກິດ ທ່ານ ANTASARI AZHAR ໄດ້ຖືກ ຈັບໃນເດືອນພຶສະພາຜ່ານມາ 2ເດືອນ ຫລັງ ຈາກທ່ານ NASURADIN ZULKARNAEN ຫົວໜ້າບໍຣິສັດເພຊັສກັມໄດ້ຖືກຍິງຕາຍໂດຍ ມີປືນ 2 ຄົນ ຂະນະທີ່ຜູ້ກ່ຽວ ອອກມາຈາກ ເດີ່ນກອຣ໌ຟໃນເຂດຊານເມືອງ ຂອງນະຄອນຫລວງ ຈາກາຕ້າ ທ່ານ AZHAR ໄດ້ປະ ຕິເສດວ່າທ່ານບໍ່ໄດ້ເຮັດຫຍັງຜິດ ແລະກ່າວວ່າ ການຈັບກຸມທ່ານ ແມ່ນເປັນພາກສ່ວນນຶ່ງຂອງການກະທຳ ທີ່ໃສ່ຮ້າຍປ້າຍສີ ເພື່ອເປັນການຕອບໂຕ້ ຕໍ່ການດຳເນີນຄວາມພະຍາ ຍາມຂອງທ່ານ ກ່ຽວກັບການຈັບກຸມ ພວກເຈົ້າໜ້າທີ່ຂັ້ນສູງເຂົ້າຄຸກ ຄະດີຂອງທ່ານ AZHAR ໄດ້ເຮັດໃຫ້ ການປະຕິບັດງານ ຂອງຄະນະ ກັມມາທິການລຶບລ້າງການສໍ້ຣາດ ບັງຫລວງ ຂອງອິນໂດເນເຊັຽ ປະສົບກັບ ຄວາມຍຸ່ງຍາກສັບສົນແລະໄດ້ເປັນເງົາບົດບັງ ການໃຫ້ຄຳໝັ້ນສັນຍາ ຂອງປະທານາທິບໍດີ SUSILO BAMBANGYUDHOYONO ທີ່ຈະປາບປາມ ການສໍ້ຣາດບັງຫລວງນັ້ນ ທຳນຽບຂາວ ກ່າວວ່າປະທານາທິບໍດີ ສະຫະຣັດ ທ່ານ BARACK OBA-MA ຈະເດີນທາງ ໄປຍີ່ປຸ່ນ ສິງກະໂປ ຈີນແລະເກົາຫລີີໃຕ້ ໃນເດືອນໜ້ານີ້ ທ່ານ ROBERT GIBBS ໂຄສົກຂອງປະທານທິບໍ ດີກ່າວຕໍ່ພວກນັກຂ່າວ ໃນວັນພຸດ ວານນີ້ວ່າ ທ່ານ OBAMA ຈະເດີນທາງ ໄປຢ້ຽມຢາມປະເທດຍີ່ປຸ່ນ ໃນວັນທີ 12 ແລະ 13 ພະຈິກ ຫລັງຈາກນັ້ນ ກໍຈະເດີນທາງ ໄປສິງກະໂປເພື່ອເຂົ້າຮ່ວມ ກອງປະຊຸມສຸດຍອດ ວ່າດ້ວຍ ການຮ່ວມມື ທາງດ້ານເສຖກິດໃນເຂດເອເຊັຽ-ປາຊີຟິກ ຫລື APEC ໃນລະຫວ່າງ ວັນທີ 13 ຫາ 15 ພະຈິກ ຫລັງຈາກເຂົ້າຮ່ວມປະຊຸມ ທີ່ສິງກະໂປແລ້ວ ທ່ານ OBAMA ກໍຈະ ເດີນທາງ ໄປປະເທດຈີນໃນລະຫວ່າງ ວັນທີ 15 ຫາ 18 ພະຈິກ ໂດຍຈະຢຸດແວຢ້ຽມ ຢາມທັງນະຄອນຫລວງປັກກິ່ງແລະນະຄອນຊຽງໄຮ້ ໂຄສົກ ແຈ້ງໃຫ້ຊາບ ຕື່ມວ່າ ປະທານາທິບໍດີ OBAMA ຈະໄປຢ້ຽມຢາມກຸງໂຊລ ເກົາຫລີໃຕ້ ໃນວັນທີ 18 ແລະ 19 ພະຈິກ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ